Lav et referat af nedenstående tekst:

Tekst:
Jonas Vingegaard forsøgte at hænge på, og efter at have kæmpet sig tilbage i en omgang elastisk cykelsport, forsøgte danskeren at angribe og sætte sloveneren til sidst. Det lykkedes ikke, og den suveræne slovener, der er Vingegaards største rival, satte både danskeren og David Gaudu. Danskeren letter blot på hatten efter endnu en flot slovensk præstation. - Han er træls at køre imod, fordi han er så god. Spøg til side, han er en rigtig dygtig cykelrytter. Jeg har virkelig meget respekt for ham, han er god og fortjener de to sejre, han har fået indtil videre. Jeg skal gøre mit bedste for at slå ham. - Jeg synes ikke, at jeg havde de allerbedste ben. Så hver gang de angreb, måtte jeg køre i mit eget tempo. - Jeg kommer tilbage hver gang, og til sidst tænkte jeg.. Hvorfor ikke bare prøve et eller andet. Hvis de begyndte at spurte, ville jeg ikke vinde, så jeg tænkte, det var bedre at prøve et eller andet. Top-tre på 7. etape Tadej Pogacar David Gaudu Jonas Vingegaard Etapen bød desværre også på exit til flere danskere, da Mads Pedersen trak sig med sygdom, mens Mattias Skjelmose udgik efter et styrt inden den sidste finalestigning. Udmærket for en dårlig dag Jonas Vingegaards form er ikke der, hvor den var under sidste års Tour de France. De famøse diamanter i benene var heller ikke til at finde på syvende etape, men Jonas Vingegaard er overordnet tilfreds. - Jeg havde håbet på, at det var bedre, men for en dårlig dag synes jeg, at det var meget godt. Det var okay. - Jeg er på rette vej. Jeg er der ikke endnu, formen mangler stadig lidt. Der er noget arbejde at gøre op til Tour de France. En enkelt etape resterer i dette års Tour de France, og det er 118 kuperede kilometer, der venter Vingegaard, Pogacar og resten af karavanen.

Referat:
Jonas Vingegaard ramte ikke dagen, da Tadej Pogacar endnu engang satte tingene på plads på syvende etape af Paris-Nice.